Id Software
id Software on yhdysvaltalainen pelitalo. Yhtiön pääkonttori on Richardsonissa Texasissa. Yrityksen perustivat neljä tietokoneyhtiö Softdiskin työntekijää: ohjelmoija John Carmack, pelisuunnittelijat John Romero ja Tom Hall sekä taiteilija Adrian Carmack (ei sukua John Carmackille).
QuakeCon
QuakeCon on vuodesta 1996 lähtien vuosittain järjestetty tapahtuma, joka on nimetty id Softwaren kehittämän "Quaken" mukaan. Kolmipäiväiseen vuoden 2018 tapahtumaan odotettiin tulevan 10 000 kävijää.